b'\n_START_ARTICLE_\nU-motor\n_START_PARAGRAPH_\nEn U-motor\xc2\xa0er en stempelmotor bygget opp av to separate rekkemotorer (fortsatt med hver sin veivaksel), som sl\xc3\xa5s sammen med tannhjul og kjeder. Denne konfigurasjonen er ikke ulik H-motoren, som er to boksermotorer koblet sammen. Designet beskrives av og til som \xc2\xabtwin bank\xc2\xbb eller \xc2\xabdouble bank\xc2\xbb-motorer, selv om disse uttrykkene ogs\xc3\xa5 brukes for \xc3\xa5 beskrive V-motorer._NEWLINE_U-motorer er uvanlige, fordi de er langt tyngre enn V-motorer. Motorene er interessante fordi de deler komponenter med rekkemotorer, men V-motorer kan ogs\xc3\xa5 gj\xc3\xb8re det samme, og derfor er V-motoren en langt mer vanlig type i dag._NEWLINE_Motoren i Bugatti\xc2\xa0Type 45 var en U-motor med 16 sylindre, og kun to eksemplarer ble produsert. Senere lisensierte Bugatti konseptet til Duesenberg\xc2\xa0i USA, som produserte omkring 40 motorer, og Breguet i Frankrike, som begge hadde planer om \xc3\xa5 produsere motorer for bruk i fly._NEWLINE_Matra\xc2\xa0utviklet en prototype av Bagheera som var utstyrt med en 2.6 liters U8-motor, bygget av to Simca 1000 Rallye 2 rekkemotorer med fire sylindre koblet sammen, rundt 1974. P\xc3\xa5 grunn av oljekrisen ble denne bilen aldri satt i produksjon._NEWLINE_En rekke dieselmotorer med U-design har blitt produsert, av selskaper som Lister Blackstone\xc2\xa0og Sulzer Brothers Ltd.. I tillegg beskrives en slik motor for marint bruk i US Patent 4167857 , men ingen ytterligere dokumentasjon er kjent for skips- eller marint bruk av en slik motor._NEWLINE_Sulzer Brothers utviklet en dieselmotor for togbruk av denne typen, LD Series, p\xc3\xa5 1930-tallet, som var i produksjon i over femti \xc3\xa5r. Flere ulike sylinderst\xc3\xb8rrelser var i produksjon, blant annet 19 (190 mm boring), 22 (220 mm boring), 25 (250 mm boring), 28 (280 mm boring) og 31 (310 mm boring). Motorene i LD-serien og den senere LDA-serien ble produsert som seks og \xc3\xa5ttesylinders rekkemotorer og tolvsylindret U-motor. U-motorene ble brukt i lokomotiver i flere land, blant annet England, Bulgaria, Kina, Frankrike, Polen og Romania.'